sukhrobnurali/uzbek-legal-corpus huggingface dataset:
Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida
(decree, 2025-11-26)

“Oʻzpaxtasanoateksport” xolding kompaniyasining paxta xom ashyosini qabul qilish va qayta ishlash, paxta tolasini eksport qilish yagona kompleksi tashkil etilishini hisobga olgan holda paxta tolasini sotish mexanizmini yanada takomillashtirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R. Azimov zimmasiga yuklansin. 2. Oʻzbekiston Respublikasi Prezidentining “Paxta narxini shakllantirish mexanizmi toʻgʻrisida” 2002-yil 20-avgustdagi PF-3114-sonli Farmoni 2-bandidagi “Oʻzpaxtasanoat” uyushmasi” soʻzlari “Oʻzpaxtasanoateksport” XK, “Oʻzpaxtasanoat” AJ” soʻzlari bilan almashtirilsin. 3. Oʻzbekiston Respublikasi Prezidentining “Toʻqimachilik sanoati korxonalarini moliyaviy sogʻlomlashtirish va ularga paxta tolasi sotish mexanizmini takomillashtirish chora-tadbirlari toʻgʻrisida” 2006-yil 21-apreldagi PQ-330-sonli qarori 3-bandining uchinchi xatboshidagi “tashqi savdo kompaniyalari” soʻzlaridan keyin “va Oʻzpaxtaeksport” AJ” soʻzlari bilan toʻldirilsin. 7. Oʻzbekiston Respublikasi Prezidentining “2012 — 2016-yillarda Qishloq xoʻjaligi ishlab chiqarishini yanada modernizatsiya qilish, texnik va texnologik jihatdan qayta jihozlash dasturi toʻgʻrisida” 2012-yil 21-maydagi PQ-1758-sonli qarori 4-bandining ikkinchi xatboshidagi “Oʻzpaxtasanoat” uyushmasining hududiy boʻlinmalari” soʻzlari “Oʻzpaxtasanoat” AJning hududiy filiallari” soʻzlari bilan almashtirilsin. 8. Oʻzbekiston Respublikasi Prezidentining “Oʻzpaxtasanoateksport” xolding kompaniyasi faoliyatini tashkil etish chora-tadbirlari toʻgʻrisida” 2015-yil 28-oktabrdagi PQ-2422-sonli qarori 4-bandining ikkinchi xatboshi quyidagi mazmundagi ikkinchi va uchinchi xatboshilar bilan almashtirilsin: “Oʻzpaxtasanoat” AJga qarashli paxtani qayta ishlash korxonalarining ularga biriktirilmagan paxta terminallari va yogʻ zavodlariga paxta tolasi va texnik chigitni tayyor mahsulot sifatida yetkazib berishi taqiqlansin, Oʻzbekiston Respublikasi Vazirlar Mahkamasining qarorlarida nazarda tutilgan holatlar bundan mustasno. “Oʻzpaxtasanoateksport” XK boshqaruvi raisiga “Oʻzpaxtasanoat” AJning tegishli paxtani qayta ishlash korxonalarining paxta terminallariga paxta tolasini joʻnatishning viloyat ichki dislokatsiyasini tasdiqlash huquqi berilsin”.
Yolgʻiz keksalar va nogironlarni Oʻzbekiston Respublikasi Sogʻliqni saqlash vazirligi tizimidagi Urush va mehnat faxriylari uchun respublika pansionati, “Saxovat” va “Muruvvat” internat uylariga rasmiylashtirish qoidalari ilovasining 6-bandini oʻz kuchini yoʻqotgan deb topish toʻgʻrisida
(order, 2016-11-02)

Oʻzbekiston Respublikasi Vazirlar Mahkamasining 2016-yil 17-oktabrdagi 347-son “Muruvvat” nogiron bolalar uchun internat uylar hamda boshqa tibbiy-ijtimoiy muassasalar faoliyatini takomillashtirish chora-tadbirlari toʻgʻrisida”gi qaroriga asosan buyuraman: 1. Oʻzbekiston Respublikasi sogʻliqni saqlash vazirining 2016-yil 27-apreldagi 50-son buyrugʻi (roʻyxat raqami 2785, 2016-yil 12-may) (Oʻzbekiston Respublikasi qonun hujjatlari toʻplami, 2016-y., 19-son, 217-modda) bilan tasdiqlangan Yolgʻiz keksalar va nogironlarni Oʻzbekiston Respublikasi Sogʻliqni saqlash vazirligi tizimidagi Urush va mehnat faxriylari uchun respublika pansionati, “Saxovat” va “Muruvvat” internat uylariga rasmiylashtirish qoidalari ilovasining 6-bandi oʻz kuchini yoʻqotgan deb hisoblansin. 2. Mazkur buyruq rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi faxriy donori” (“Pochetniy donor Respubliki Uzbekistan”) koʻkrak nishoni toʻgʻrisidagi nizomga oʻzgartirish va qoʻshimcha kiritish haqida
(resolution, 2016-10-27)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-son Qonunini ijro etish yuzasidan Vazirlar Mahkamasi qaror qiladi: 1. Vazirlar Mahkamasining 2014-yil 23-iyuldagi 202-son qarori bilan tasdiqlangan “Oʻzbekiston Respublikasi faxriy donori” (“Pochetniy donor Respubliki Uzbekistan”) koʻkrak nishoni toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. 3-banddagi “va unga guvohnoma” soʻzlari “,unga guvohnoma va pul mukofoti” soʻzlari bilan almashtirilsin. 2. Quyidagi mazmundagi 31-band qoʻshilsin: “31. Oʻzbekiston Respublikasi faxriy donori” (“Pochetniy donor Respubliki Uzbekistan”) koʻkrak nishoni bilan mukofotlangan shaxslar eng kam oylik ish haqining besh baravari miqdorida bir yoʻla pul mukofoti oladilar”.
Dori vositalarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2022-04-02)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, dori vositalarining xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Dori vositalarining xavfsizligi toʻgʻrisidagi umumiy texnik reglament ilovaga* muvofiq tasdiqlansin va u rasmiy eʼlon qilingan kundan boshlab olti oydan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi bilan ularda koʻrsatilgan mahsulotlar, ishlar va xizmatlarni standartlashtirish boʻyicha ilgari qabul qilingan normativ hujjatlar majburiylik tusini yoʻqotishi va belgilangan tartibda qoʻllashning ixtiyoriyligiga ega boʻlishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab dori vositalarining xavfsizligini standartlashtirish boʻyicha normativ hujjatlarni qoʻllashda majburiylik tusini bekor qilish va ixtiyoriylikni taʼminlash choralarini koʻrsin. 4. Oʻzbekiston Respublikasi Sogʻliqni saqlash vazirligi, “Oʻzfarmsanoat” AK, “Oʻzstandart” agentligi Oʻzbekiston teleradiokompaniyasi bilan birgalikda: aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini; 2016-yil noyabr oyida dori vositalarini yaratish, ishlab chiqarish, markalash, oʻrab-joylash, tashish, saqlash, sotish va yoʻq qilishda ularning xavfsizligiga qoʻyiladigan belgilangan talablarni tushuntirish boʻyicha respublika seminari oʻtkazilishini taʼminlasinlar. 5. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda ular tomonidan qabul qilingan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Xalqaro mehnat tashkilotlarining birlashmalar erkinligi va kasaba uyushmalariga birlashish huquqini himoya qilish toʻgʻrisidagi 87-sonli Konvensiyasini (San-Fransisko, 1948-yil 9-iyul) ratifikatsiya qilish haqida
(law, 2016-10-25)

Xalqaro mehnat tashkilotlarining birlashmalar erkinligi va kasaba uyushmalariga birlashish huquqini himoya qilish toʻgʻrisidagi 87-sonli Konvensiyasi (San-Fransisko, 1948-yil 9-iyul) ratifikatsiya qilinsin.
Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish yagona markazlari faoliyatini tashkil etish tartibi toʻgʻrisidagi nizomga oʻzgartirish kiritish haqida
(resolution, 2018-06-07)

Oʻzbekiston Respublikasi Prezidentining “Oʻzbekiston Respublikasining 2016-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2015-yil 22-dekabrdagi PQ-2455-son qaroriga oʻzgartirish kiritish toʻgʻrisida” 2016-yil 23-sentabrdagi PQ-2610-son qarorini bajarish yuzasidan hamda mahalliy budjetlar daromadlarini yanada optimallashtirish maqsadida Vazirlar Mahkamasi qaror qiladi: 1. Vazirlar Mahkamasining 2015-yil 14-dekabrdagi 358-son qarori (Oʻzbekiston Respublikasi QT, 2015-y., 12-son, 107-modda) bilan tasdiqlangan Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish yagona markazlari faoliyatini tashkil etish tartibi toʻgʻrisidagi nizomning 13-bandi quyidagi tahrirda bayon qilinsin: “13. Tumanlar (shaharlar) hokimliklari tomonidan koʻrsatilayotgan roʻyxatga kiritilgan davlat xizmatlari uchun tushadigan davlat bojlari, yigʻimlar va boshqa toʻlovlar mablagʻlari summasi, qonun hujjatlarida belgilangan holatlardan tashqari, “yagona darcha” markazlari daromadlariga tegishli gʻaznachilik boʻlimlari tomonidan maxsus ochilgan hisob raqamlariga oʻtkaziladi hamda faqat “yagona darcha” markazlarining moddiy-texnika bazasini mustahkamlashga, xodimlari mehnatiga haq toʻlashga va ularni ragʻbatlantirishga yoʻnaltiriladi. “Yagona darcha” markazlari daromadlariga oʻtkaziladigan davlat bojlari, yigʻimlar va boshqa toʻlovlar mablagʻlari miqdori Oʻzbekiston Respublikasi Moliya vazirligi tomonidan belgilangan tartibda aniqlanadi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R.S. Azimov zimmasiga yuklansin.
Xalqaro va respublika olimpiadalari, tanlovlari, musobaqalari gʻoliblari boʻlgan akademik litseylar, kasb-hunar kollejlari va umumtaʼlim maktablari oʻquvchilarini taqdirlash tartibi toʻgʻrisidagi nizomga qoʻshimcha kiritish haqida
(resolution, 2022-07-22)

Akademik litseylar, kasb-hunar kollejlari va umumtaʼlim maktablari oʻquvchilarini fanlar boʻyicha turli xalqaro va respublika olimpiadalarida, sport tanlovlari va musobaqalarida faol ishtirok etish yoʻli bilan oʻzlarining bilimlari va koʻnikmalari darajasini muntazam oshirishga boʻlgan intilishlarini ragʻbatlantirish, respublikada sportning olimpiya turlarini yanada rivojlantirish maqsadida Vazirlar Mahkamasi qaror qiladi: 1. Vazirlar Mahkamasining 2008-yil 13-oktabrdagi 226-son qarori (Oʻzbekiston Respublikasi QT, 2008-y., 10-son, 55-modda) bilan tasdiqlangan Xalqaro va respublika olimpiadalari, tanlovlari, musobaqalari gʻoliblari boʻlgan akademik litseylar, kasb-hunar kollejlari va umumtaʼlim maktablari oʻquvchilarini taqdirlash tartibi toʻgʻrisidagi nizomning 1-bandiga “sport musobaqalari” soʻzlaridan keyin “(sportning olimpiya turlari, shaxmat, shashka boʻyicha)” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Davlat elektron xizmatlari koʻrsatish sifatini baholash metodikasini tasdiqlash toʻgʻrisida
(resolution, 2025-12-16)

“Elektron hukumat toʻgʻrisida”gi Oʻzbekiston Respublikasi Qonuniga muvofiq, davlat va xoʻjalik boshqaruvi organlari, mahalliy davlat hokimiyati organlari (keyingi oʻrinlarda davlat organlari deb ataladi), boshqa tashkilotlar tomonidan koʻrsatilayotgan davlat elektron xizmatini oʻrganish va tahlil qilishga yagona yondashuvni taʼminlash, shuningdek xizmatlar koʻrsatish va ulardan foydalanish sifatini oshirish maqsadida Vazirlar Mahkamasi qaror qiladi: 1. Davlat va xoʻjalik boshqaruvi organlari, mahalliy ijro etuvchi hokimiyat organlari hamda boshqa tashkilotlar tomonidan davlat elektron xizmatlari koʻrsatish sifatini baholash metodikasi ilovaga* muvofiq tasdiqlansin. 2. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi: davlat organlari va boshqa tashkilotlar tomonidan davlat elektron xizmatlari koʻrsatishning holati toʻgʻrisidagi axborotlarni vazirlik tomonidan toʻplash, qabul qilish, ayirboshlash va saqlashning taʼminlanishini hisobga olgan holda ikki oy muddatda NIS.UZ idoralararo avtomatlashtirilgan axborot tizimini (keyingi oʻrinlarda Tizim deb ataladi) takomillashtirish chora-tadbirlarini koʻrsin; Davlat elektron xizmatlari koʻrsatish sifatini baholash metodikasi talablariga muvofiq axborotlarni Tizimga kiritish tartibini reglamentlovchi yoʻriqnomani 2016-yil 20-dekabrgacha boʻlgan muddatda ishlab chiqsin va tasdiqlasin; davlat elektron xizmatlari koʻrsatish sifatini baholash natijalarining ommaviy axborot vositalarida, shu jumladan Oʻzbekiston Respublikasi Davlat interaktiv xizmatlari yagona portalida har yili eʼlon qilinishini taʼminlasin. 3. Davlat elektron xizmatlari koʻrsatuvchi davlat organlari va boshqa tashkilotlar: Davlat elektron xizmatlari koʻrsatish sifatini baholash metodikasida nazarda tutilgan tartibda davlat elektron xizmatlari koʻrsatishning holati toʻgʻrisidagi ishonchli axborotlarning Tizimga har yili oʻz vaqtida kiritilishini; Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bilan kelishgan holda davlat elektron xizmatlari koʻrsatish sifatining oʻtkazilayotgan monitoringi natijalarini hisobga olib, Davlat elektron xizmatlari koʻrsatish tartibi va sifatini doimiy ravishda takomillashtirishga yoʻnaltirilgan aniq chora-tadbirlarni ishlab chiqish va amalga oshirishni taʼminlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
Aholining keng qatlami, shu jumladan, yosh oilalar uchun qurilgan yoki rekonstruksiya qilingan uy-joylarni xarid qilish uchun ipoteka kreditlari berish tartibi toʻgʻrisidagi nizomning 1-bandiga oʻzgartirish kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Yoshlarga oid davlat siyosati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 13-iyundagi 14/5-son qarori (roʻyxat raqami 1835, 2008-yil 12-iyul) (Oʻzbekiston Respublikasi qonun hujjatlari toʻplami, 2008-y., 29-30-son, 286-modda) bilan tasdiqlangan Aholining keng qatlami, shu jumladan, yosh oilalar uchun qurilgan yoki rekonstruksiya qilingan uy-joylarni xarid qilish uchun ipoteka kreditlari berish tartibi toʻgʻrisidagi nizomning 1-bandi oltinchi xatboshisi quyidagi tahrirda bayon etilsin: “yosh oila — er-xotinning ikkisi ham oʻttiz yoshdan oshmagan oila yoxud farzand (bola) tarbiyalab voyaga yetkazayotgan oʻttiz yoshdan oshmagan yolgʻiz otadan yoki yolgʻiz onadan iborat boʻlgan oila, shu jumladan nikohdan ajralgan, beva erkak (beva ayol);”. 2. Mazkur qaror rasmiy eʼlon qilingan kundan eʼtiboran kuchga kiradi.
Tijorat banklari tomonidan yosh oilalarga imtiyozli asosda kreditlar berish tartibi toʻgʻrisida nizomning 1-bandiga oʻzgartirish kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Yoshlarga oid davlat siyosati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2007-yil 9-iyundagi 17/2-son qarori (roʻyxat raqami 1697, 2007-yil 18-iyul) (Oʻzbekiston Respublikasi qonun hujjatlari toʻplami, 2007-y., 29-30-son, 308-modda) bilan tasdiqlangan Tijorat banklari tomonidan yosh oilalarga imtiyozli asosda kreditlar berish tartibi toʻgʻrisidagi nizomning 1-bandi ikkinchi xatboshisi quyidagi tahrirda bayon etilsin: “yosh oila — er-xotinning ikkisi ham oʻttiz yoshdan oshmagan oila yoxud farzand (bola) tarbiyalab voyaga yetkazayotgan oʻttiz yoshdan oshmagan yolgʻiz otadan yoki yolgʻiz onadan iborat boʻlgan oila, shu jumladan nikohdan ajralgan, beva erkak (beva ayol);”. 2. Mazkur qaror rasmiy eʼlon qilingan kundan eʼtiboran kuchga kiradi.
“Muruvvat” nogironligi boʻlgan bolalar uchun internat uylar hamda boshqa tibbiy-ijtimoiy muassasalar faoliyatini takomillashtirish chora-tadbirlari toʻgʻrisida
(resolution, 2026-05-22)

Oʻzbekiston Respublikasi Prezidentining “Sogʻlom ona va bola yili” Davlat dasturi toʻgʻrisida” 2016-yil 9-fevraldagi PQ-2487-son hamda “Aholining hojatmand qatlamlariga tibbiy-ijtimoiy yordam koʻrsatish tizimini takomillashtirish boʻyicha tashkiliy chora-tadbirlar toʻgʻrisida” 2016-yil 24-fevraldagi PQ-2499-son qarorlarini bajarish yuzasidan, shuningdek nogironligi boʻlgan bolalarning oilalarda va oila sharoitlarida toʻliq rivojlanishi, ularga kompleks tibbiy-ijtimoiy yordam koʻrsatish uchun qulay shart-sharoitlar yaratish maqsadida Vazirlar Mahkamasi qaror qiladi: 1. “Muruvvat” nogironligi boʻlgan bolalar uchun internat uylar huzurida tasdiqlangan koyka fondi doirasidagi boʻsh oʻrinlar hisobiga ruhiy buzilishi namoyon yoki sezilarli namoyon boʻlgan nogironligi boʻlgan bolalar uchun kunduzgi parvarishlash guruhlari tashkil etilsin. 2. Oilalarda yashaydigan, ruhiy buzilishi namoyon yoki sezilarli namoyon boʻlgan nogironligi boʻlgan bolalarga kompleks tibbiy-ijtimoiy yordam koʻrsatish va ular uchun oʻquv-tarbiya jarayonini tashkil etish “Muruvvat” nogironligi boʻlgan bolalar uchun internat uylar huzuridagi nogiron bolalar uchun kunduzgi parvarishlash guruhlarining asosiy vazifalari etib belgilansin. 4. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
“Buxgalteriya hisobida ijara operatsiyalarini aks ettirish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2025-09-24)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2009-yil 11-maydagi 54-son “Buxgalteriya hisobida ijara operatsiyalarini aks ettirish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 1961, 2009-yil 1-iyun) (Oʻzbekiston Respublikasi qonun hujjatlari toʻplami, 2009-y., 23-son, 265-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasi quyidagi tahrirda bayon etilsin: “Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman:”. 2. Nizomda: a) muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Buxgalteriya hisobi toʻgʻrisida”gi va “Lizing toʻgʻrisida”gi qonunlariga muvofiq, buxgalteriya hisobida ijara operatsiyalarini aks ettirish tartibini belgilaydi.”; b) 4-bandning “d” kichik bandi birinchi xatboshisidagi “ijara” degan soʻz “moliyaviy ijara” degan soʻzlar bilan almashtirilsin; v) 28-band quyidagi tahrirda bayon etilsin: “28. Mulkni keyinchalik qayta moliyaviy ijaraga olish (lizingga olish) sharti bilan sotish hollarida, ijaraga beruvchining (lizingga beruvchining) mulkini sotish operatsiyalari oldi-sotdi sifatida qaraladi va sotuvchining buxgalteriya hisobida Oʻzbekiston Respublikasi buxgalteriya hisobining milliy standarti (21-son BHMS) “Xoʻjalik yurituvchi subyektlarning moliyaviy-xoʻjalik faoliyati buxgalteriya hisobi hisobvaraqlar rejasi va uni qoʻllash boʻyicha yoʻriqnoma”ga (roʻyxat raqami 1181, 2002-yil 23-oktabr) muvofiq amalga oshiriladi. Keyinchalik moliyaviy ijara hisobi ijaraga oluvchi (lizingga oluvchi) va ijaraga beruvchi (lizingga beruvchi) tomonidan mazkur Nizomda oʻrnatilgan tartibda yuritiladi.”
“Oʻzbekiston Respublikasida sport turlari reyestri toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2016-10-11)

Oʻzbekiston Respublikasining “Jismoniy tarbiya va sport toʻgʻrisida”gi Qonuniga asosan buyuraman: 1. Oʻzbekiston Respublikasi madaniyat va sport ishlari vazirining 2012-yil 21-mart 270-son “Oʻzbekiston Respublikasida sport turlari reyestri toʻgʻrisidagi nizomni tasdiqlash haqida”gi buyrugʻi (roʻyxat raqami 2354, 2012-yil 25-aprel) (Oʻzbekiston Respublikasi qonun hujjatlari toʻplami, 2012-y., 17-son, 197-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Mudofaa vazirligi, Ichki ishlar vazirligi, Davlat statistika qoʻmitasi, Oʻzbekiston Kasaba uyushmalari Federatsiyasi Kengashi hamda Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Bolalarni tarbiyalash uchun oilaga qabul qilish toʻgʻrisidagi namunaviy bitimni tasdiqlash haqida
(order, 2021-09-10)

Oʻzbekiston Respublikasi Vazirlar Mahkamasining 1999-yil 12-apreldagi 171-son “Oʻzbekiston Respublikasining Oila kodeksini amalga oshirish uchun zarur boʻlgan meʼyoriy hujjatlarni tasdiqlash toʻgʻrisida”gi qaroriga muvofiq buyuraman: 1. Bolalarni tarbiyalash uchun oilaga qabul qilish toʻgʻrisidagi namunaviy bitim ilovaga muvofiq tasdiqlansin. 2. Mazkur buyruq Oʻzbekiston Respublikasi Sogʻliqni saqlash vazirligi va Moliya vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidenti va Oʻzbekiston Respublikasi Hukumatining baʼzi qarorlariga qoʻshimcha va oʻzgartishlar kiritish toʻgʻrisida
(resolution, 2020-09-28)

Oʻzbekiston Respublikasi Prezidentining “2015 — 2019-yillarda ishlab chiqarishni tarkibiy oʻzgartirish, modernizatsiya va diversifikatsiya qilishni taʼminlash chora-tadbirlari Dasturi toʻgʻrisida” 2015-yil 4-martdagi PF-4707-sonli Farmoniga muvofiq: 1. Oʻzbekiston Respublikasi Prezidenti va Oʻzbekiston Respublikasi Hukumatining baʼzi qarorlariga ilovaga muvofiq qoʻshimcha va oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov zimmasiga yuklansin. 2. Oʻzbekiston Respublikasi Vazirlar Mahkamasining 2005-yil 2-avgustdagi 180-sonli qarori bilan tasdiqlangan investitsiya shartnomalarini tuzish va amalga oshirish tartibi toʻgʻrisidagi Nizomning 7-bandida: a) quyidagi mazmundagi beshinchi xatboshi bilan toʻldirilsin: “xalqaro standartlarga, shuningdek energiya samaradorligi va ekologiya normalari boʻyicha zamon talablariga mos keladigan zamonaviy uskunalar va texnologiyalarni yetkazib berish yuzasidan chet ellik investorning majburiyatlari”; b) beshinchi — oʻn beshinchi xatboshilar tegishli ravishda oltinchi — oʻn oltinchi xatboshilar deb hisoblansin.
Xalqaro shartnomani tasdiqlash toʻgʻrisida
(resolution, 2016-10-04)

1. Oʻzbekiston Respublikasi Hukumati va Rossiya Federatsiyasi Hukumati oʻrtasida 2016-yil 26-aprel kuni Moskva shahrida imzolangan harbiy maqsadlarga moʻljallangan mahsulotning uchinchi mamlakatlarga eksportini amalga oshirishda oʻzaro hamkorlik qilish toʻgʻrisidagi bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasi majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov zimmasiga yuklansin.